

**ЖАКАШЕВА Гульжан Камысбековна,**

**С.Нұрмағамбетов атындағы №72 жалпы орта білім беретін мектебі директорының оқу ісі жөніндегі орынбасары, биология пәні мұғалімі.**

**Шымкент қаласы**

**ОҚУШЫНЫҢ ТҰЛҒАЛЫҚ ЕРЕКШЕЛІКТЕРІН ДАМЫТУ**

*«Қазақстан ұлы держава болуы үшін*

*күш-қуаты, қажыр мен қайраты мол,*

*ақылды да ойлы дарынды жастар керек»*

*Н.Ә.Назарбаев*

Қазіргі таңда ұстаздар қауымына қойылатын талап та, міндет те жоғары, табандылық пен өзін-өзі күнделікті дамытуды қажет етеді. Білім беру мазмұнының жаңаруы, оқу технологияларды үнемі меңгеруді оқушылардың білім сапасын жоғарлатуды талап ету, сабақ беру үрдісін күрделендіру – осының бәрі мұғалімнен білім қорын жаңартып, кәсіби біліктілігін арттырып, әдістемелік шеберлігін шыңдап отырумен қатар, мұғалім өз пәнінен оқушылардың ойлау әдісін, өз бетімен білім алып, оны қолдану білуін қалыптастырып,талдау және білімді бағалау сияқты ғылыми-зерттеу әдістерімен қаруландыруы қажет. Осыдан келіп, мұғалімнің жеке басына қойылатын талаптар күшеюде. Ол тек жан-жақты дамыған маман ғана болып қоймай, өздігімен іздену жұмыстарының тәсілдерін меңгерген, зерттеу дағдысы қалыптасқан маман болуы шарт.Осыған сәйкес ұстаздықты таңдаған жастар, жас мамандар осы талаптарға дайын болып келуі тиіс, деп ойлаймын. Қазіргі кезеңде мектептің алдына қойылып тұрған ең басты талап – рухани бай, жан-жақты дамыған жеке тұлға қалыптастыру ісі болып отыр.

Демек, жастарды қоғам өмірінің барлық саласында да, соның ішінде білім алуда да тек деректер жинап, жалпы хабардар болуымен шектелмей, терең білімді, ізденімпаз, талантты, барлық әрекетінде шығармашылық бағыт ұстанатын, сол тұрғыда өз болмысын таныта алатын жеке тұлға ретінде баулу керек.

Білім берудегі негізгі мақсат-тек білімді, дарынды, кәсіби мамандандырылған адам дайындау ғана емес, рухани дүниесі бай және адамгершілігі зор, қоғамдық өмірдің барлық аясында ұлттық құндылықтарды бағалауға және дамытуға қабілетті тұлғаны қалыптастыру.

Оқушылардың бойына ХХІ ғасырда өмірдің барлық салаларында табысты болу үшін, қажетті дағдыларды дарыту үшін, мұғалімдер тынымсыз еңбектену керек

Менің айтқым келіп отырғаным, қазіргі ақпараттық қоғамда, жаңа ақпараттардың қуатты ағыны, жарнама, компьютерлік технологияны теледидар мен кинода пайдалану, ойын консолдерін, электронды ойыншықтарды мектеп жасына дейінгі баланың тәрбиесіне және оның қоршаған әлемді қабылдауына үлкен әсерін бүгінгі оқушылардан көруге болады. Оқушылардың басым көпшілігі көптеген жақсы қабілеттерге ие. Осы орайда оқушылардың қабілеті мен дарындылығын дамыту керектігін айтқым келіп отыр.

**Дарынды адам** деп, басқалардан ерекше, қиын жағдайлардан күтпеген жолдар табатын, жоғарғы жетістіктерге талпынатын адамды айтады. Дарынды оқушылардың ішкі сезімі жағынан өзгеше. Олар сезімтал, ықылас қойған нәрсесін, тақырыбын әр жерде негізгі мәселе етіп қоя біледі. Дарынды оқушылар көп көлемде білім меңгереді және ұмытпайды. Түсінік танымы өте жоғары.

**Шығармашылық** – баланың бойындағы дамыған сана белсендігі мен таным белсендігі, тума қабілет. Ол қабілет мектепте сан алуан ғылыми салалардан білім алу арқылы және тәжірибелі ұстаздардың көмегі арқылы ашылады.

Шығармашылық қабілеті өздігінен жетілмейді, оған да белгілі бір факторлар ықпал жасайды:

* мектеп өмірі, мектептегі оқыту мен тәрбиелеу үрдісінің ұйымдастырылуы
* оқушылар мен ұстаздар арасындағы қарым-қатынас;
* отбасы жағдайы;
* физиологиялық даму үлгісі;
* балаға қажет білімнің берілу сапасы.

Бала – оқыту үрдісінің негізгі бейнесі. Оның анықталған, қызығушылығы қанағатталған, қабілеті дамыған болуы қажет.

Дарынды оқушылардың физикалық тұлғадан ерекшелігі дамудағы шапшаңдылығы, әлеуметтік тұрғыдан ерекшелігі адамгершілік сезімдерінің ерте дамып жоғарғы моральдік қасиеттерге ие болуы.

Осындай қасиеттерді ескере отырып, әріптестеріме дарынды оқушыларды пән мұғалімдері өздеріне пәндік тұрғыда көмекші етіп баулу,үйірмелер мен сыныптан тыс іс-шараларға өзара қатыстыру,оқушылардың ғылыми қоғамын құрып тарту, шығармашылық байқауларға қатыстыру, баспасөз газет-журналдармен тығыз байланысын қалыптастыру, идеяларын тыңдай отырып жауапкршілік пен көшбасшылық тізгінін жүктеу сияқты бағыттау жұмыстарын ұсынамын. Мектебіміздің әдістемелік бағыты жағынан жоспарлы жұмыс істеу мен шығармшыл, дарынды тұлғаны қалыптастыру

тұрғысында көптеген жұмыстар атқарылып, нәтижесінде жетіп жатқан жетістіктеріміз аз емес. Түрлі олимпиадалар, ғылыми жоба мен байқаулар жеңімпаздарын айтуға болады.

Мұғалім дамымай оқушы дамымайды. Қазіргі білім берумен қатар оқушы бойындағы қабылеттерді дамыту.Педагогикалық ұжым әрекетінің өзектілігі – дарынды оқушылардың өзін-өзі жетілдіруде жайлы жағдай туғызу. Нәтижеге бағытталған жаңаша білім беру тек пәндік білім мен білікке ғана емес, сонымен қатар кең ауқымды дағдылардың қалыптасуына бағытталғаны оның ерекше өзгешелігі болып табылады. Ұлтымыздың ұлы ұстазы – Ахмет Байтұрсынов. «Білім – біліктілікке жеткізер баспалдақ, ал біліктілік сол білімді іске асыра білу дағдысы» деп, білім мен біліктілік жайлы үлкен ой айтқан. Сондықтан да білім берудің нәтижелігі мұғалімнің шеберлігі, шығармашылығы мен оның тікелей кәсіби құзыреттілігіне тікелей байланысты.